**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**Διευκρινίζεται ότι όπου στην περιγραφή των ειδών γίνεται μνεία συγκεκριμένου προτύπου, κατασκευής ή προέλευσης ή ιδιαίτερων μεθόδων κατασκευής, ή αναφορά σε σήμα, δίπλωμα ευρεσιτεχνίας ή τύπο καθώς και σε συγκεκριμένη καταγωγή ή παραγωγή, εμπορικό σήμα, η μνεία αυτή αφορά και στα ισοδύναμα αυτών.**

**ΕΚΠΟΝΗΣΗΣ ΜΕΛΕΤΗΣ ΠΡΟΣΔΙΟΡΙΣΜΟΥ ΤΩΝ ΔΙΑΔΙΚΑΣΙΩΝ ΚΑΙ ΤΩΝ ΚΡΙΤΗΡΙΩΝ ΑΞΙΟΛΟΓΗΣΗΣ ΓΙΑ ΤΗΝ ΑΝΑΠΤΥΞΗ ΔΙΚΤΥΟΥ ΠΟΥ ΘΑ ΧΟΡΗΓΕΙ ΣΗΜΑ ΥΠΗΡΕΣΙΩΝ ΘΡΗΣΚΕΥΤΙΚΟΥ ΤΟΥΡΙΣΜΟΥ (BRANDING SERVICES LABEL)**

ΚΑΘΑΡΗ ΑΞΙΑ: 21.774,19€

ΦΠΑ 24%: 5.225,81€

ΣΥΝΟΛΙΚΗ ΑΞΙΑ ΜΕ ΦΠΑ: 27.000,00€

(CPV): 79930000-2

**ΕΡΓΟ: «PILGRIMAGE TOURS AND PILGRIMAGES TO GREECE AND ALBANIA (PROSFORA)»**

Το έργο «Pilgrimage tours and pilgrimages to Greece and Albania (PROSFORA)», υλοποιείται στο πλαίσιο του Προγράμματος Interreg-IPA Cross-border Cooperation Programme “Greece-Albania 2014-2020” και αφορά στη δημιουργία 15 Προσκυνηματικών Διαδρομών στη διασυνοριακή περιοχή Ελλάδας - Αλβανίας, αξιοποιώντας ειδικά ψηφιακά εργαλεία που διευκολύνουν την προσβασιμότητα και αυξάνουν την επισκεψιμότητα. Για τη δημιουργία αυτών των διαδρομών, θα επιλεγούν 15 σημαντικά θρησκευτικά μνημεία της βυζαντινής και μεταβυζαντινής εποχής αναδεικνύοντας έτσι τη σημαντική ιστορική αξία της περιοχής.

Οι **στόχοι** του έργου είναι:

* Η προώθηση του προσκυνηματικού τουρισμού με την αξιοποίηση των θρησκευτικών πολιτιστικών πόρων της περιοχής και η ενίσχυση και προβολή των ποικίλων τουριστικών δραστηριοτήτων.
* Η αύξηση των επισκεπτών / τουριστών στη περιοχή.
* Η ενίσχυση της οικονομικής δραστηριότητας στην περιοχή.

Το έργο περιλαμβάνει την υλοποίηση των παρακάτω **δράσεων**:

* Εκπόνηση ενός στρατηγικού σχεδίου για την ανάπτυξη του προσκυνηματικού τουρισμού στη διασυνοριακή περιοχή.
* Τεκμηρίωση και ανάδειξη κατ΄ ελάχιστον 15 επιλεγμένων θρησκευτικών μνημείων.
* Ανάπτυξη και αξιοποίηση ενός εξειδικευμένου τουριστικού προϊόντος σχετικά με Εναλλακτικές Προσκυνηματικές Διαδρομές.
* Ανάπτυξη πλατφόρμας Προσκυνηματικού Τουρισμού και εφαρμογών ψηφιακών διαδρομών (routes), παρέχοντας on line πολιτιστικό περιεχόμενο και σχεδίαση εναλλακτικών περιηγητικών διαδρομών (visit routes) ανάλογα με τις προτιμήσεις του επισκέπτη.
* Δημιουργία και λειτουργία 3 εξειδικευμένων Κέντρων Πληροφόρησης για τον Προσκυνηματικό Τουρισμό σε Ιωάννινα, Αργυρόκαστρο και Κορυτσά.
* Δημιουργία ενός Δικτύου Επιχειρήσεων που θα χορηγεί Ετικέτα Υπηρεσιών Θρησκευτικού/ Προσκυνηματικού Τουρισμού, με σκοπό την ενίσχυση και ενδυνάμωση της τοπικής αγοράς.

**Συντονιστής Εταίρος του Έργου** είναι το Πανεπιστήμιο Ιωαννίνων - Παιδαγωγικό Τμήμα Δημοτικής Eκπαίδευσης. Λοιποί Εταίροι του έργου είναι η Περιφέρεια Ηπείρου, η Ιερή Μητρόπολη Ιωαννίνων, η Ιερή Μητρόπολη Αργυροκάστρου, η Ιερή Μητρόπολη Κορυτσάς και ο Δήμος Αργυροκάστρου.

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

**Αντικείμενο της σύμβασης** είναι η εκπόνηση μελέτης για την ανάπτυξη δικτύου επιχειρήσεων που δραστηριοποιούνται στην ευρύτερη περιοχή των 15 Διαδρομών Προσκυνηματικού Προορισμού του Έργου «PILGRIMAGE TOURS AND PILGRIMAGES TO GREECE AND ALBANIA - PROSFORA» και η χορήγηση σε αυτές σήματος Υπηρεσιών Θρησκευτικού Τουρισμού.

Η Μελέτη περιλαμβάνει την περιγραφή και ανάλυση των **απαιτούμενων ενεργειών** για τη σύσταση του δικτύου επιχειρήσεων που θα διαθέτουν Σήμα Υπηρεσιών Θρησκευτικού Τουρισμού, ως ακολούθως:

* Αναγνώριση - οριοθέτηση της περιοχής Μελέτης
* Προσδιορισμός τυπολογίας δυνητικών μελών του Δικτύου
* Προσδιορισμός των κριτηρίων ένταξης στο Δίκτυο και απονομής σήματος
* Καταγραφή των διαδικασιών απονομής σήματος
* Βασικές Αρχές /Όροι συνεργασίας των επιχειρήσεων του Δικτύου
* Εκπόνηση Σχεδίου Μνημονίου Συνεργασίας των επιχειρήσεων του Δικτύου
* Όργανα Διοίκησης και Λειτουργίας του Δικτύου
* Ανάπτυξη Στρατηγικής branding label.

**Ενέργεια 1: Αναγνώριση – οριοθέτηση της περιοχής Μελέτης**

Στο πλαίσιο της παρούσας ενέργειας ο Ανάδοχος καλείται να προσδιορίσει και να οριοθετήσει την γεωγραφική περιοχή παρέμβασης η οποία θα χωροθετηθεί στην περιοχή υλοποίησης των εργασιών του Έργου «PROSFORA», η οποία καλύπτει τη διασυνοριακή γραμμή μεταξύ Ελλάδας και Αλβανίας.

**Ενέργεια 2: Προσδιορισμός τυπολογίας δυνητικών μελών του Δικτύου**

Σε συνέχεια της Ενέργειας 2, ο Ανάδοχος θα προσδιορίσει την οικονομική δραστηριότητα της περιοχής. Ειδικότερα, θα καταγράψει τον αριθμό των επιχειρήσεων της περιοχής παρέμβασης και θα ομαδοποιήσει τις εν λόγω επιχειρήσεις ανά κλάδο/τομέα επιχειρηματικής δραστηριότητας με σκοπό να αναγνωριστεί ο χαρακτήρας των επιχειρήσεων και να αναδειχθεί τυχούσα διαφοροποίηση του οικονομικού περιβάλλοντος της περιοχής. Η χαρτογράφηση των επιχειρήσεων της περιοχής παρέμβασης θα έχει ως αποτέλεσμα τον προσδιορισμό της τυπολογίας των δυνητικών μελών του Δικτύου.

**Ενέργεια 3: Προσδιορισμός των κριτηρίων ένταξης στο Δίκτυο και απονομής σήματος**

Η ένταξη επιχείρησης της περιοχής παρέμβασης στο Δίκτυο αποτελεί αντικείμενο αξιολόγησης στη βάση συγκεκριμένων κριτηρίων και προδιαγραφών ένταξης. Η ενέργεια 3 περιλαμβάνει την κατάρτιση των κριτηρίων και προδιαγραφών ένταξης των επιχειρήσεων της περιοχής παρέμβασης στο Δίκτυο.

**Ενέργεια 4: Καταγραφή των διαδικασιών απονομής σήματος**

Η ενέργεια 4 αφορά στην καταγραφή των σταδίων για την ένταξη μιας επιχείρησης στο Δίκτυο και την απονομή Σήματος μετά την θετική αξιολόγησή τους (εφαρμογή κριτηρίων αξιολόγησης) για ένταξη στο Δίκτυο.

**Ενέργεια 5: Βασικές Αρχές /Όροι συνεργασίας των επιχειρήσεων του Δικτύου**

Η παρούσα ενέργεια περιλαμβάνει το πλαίσιο των βασικών αρχών και των όρων συνεργασίας που θα διέπουν τις συμμετέχουσες στο Δίκτυο επιχειρήσεις και θα καταρτίσει ο Ανάδοχος. Η σύσταση και λειτουργία του Δικτύου, θα διέπεται από βασικές αρχές, όπως ενδεικτικά αναφέρονται:

* Δέσμευση όλων των επιχειρήσεων να συνεργάζονται µεταξύ τους για την προώθηση κοινών στόχων
* Δέσμευση συμμόρφωσης όλων των επιχειρήσεων με τους όρους και τις προδιαγραφές του Δικτύου
* Διατήρηση της παράδοσης και ανάδειξη της πολιτιστικής κληρονομιάς,
* Ανάδειξη κοινών δραστηριοτήτων κλπ.

**Ενέργεια 6: Εκπόνηση Σχεδίου Μνημονίου Συνεργασίας των επιχειρήσεων του Δικτύου**

Στο πλαίσιο της παρούσας ενέργειας, ο Ανάδοχος θα καταρτίσει «Σχέδιο Μνημονίου Συνεργασίας» των επιχειρήσεων που ενταχθούν στο Δίκτυο. Το Σχέδιο Μνημονίου Συνεργασίας θα αποτελεί το πλαίσιο συμφωνίας των επιχειρήσεων του Δικτύου. Στο Σχέδιο Μνημονίου θα αποτυπώνεται των σύνολο των βασικών αρχών και όρων συνεργασίας των επιχειρήσεων (ενέργεια 5) καθώς και των κανόνων για τη λειτουργία του Δικτύου, με στόχο την δέσμευση των επιχειρήσεων για τη διατήρηση και ενίσχυση της τοπικής εταιρικής σχέσης.

**Ενέργεια 7: Όργανα Διοίκησης και Λειτουργίας του Δικτύου**

Η ενέργεια αυτή, περιλαμβάνει την περιγραφή των οργάνων διοίκησης και λειτουργίας του Δικτύου καθώς και των αρμοδιοτήτων και υποχρεώσεών τους στο πλαίσιο της λειτουργίας του Δικτύου των επιχειρήσεων. Τα Όργανα Διοίκησης και Λειτουργίας του Δικτύου καθώς και οι αρμοδιότητές τους θα περιγράφονται στο Σχέδιο Μνημονίου Συνεργασίας.

**Ενέργεια 8: Ανάπτυξη Στρατηγικής branding label**

O Ανάδοχος θα περιγράψει και θα αναλύσει όλα τα βήματα της στρατηγικής για το σχεδιασμό της ταυτότητας του branding label που θα υιοθετήσουν οι επιχειρήσεις που θα ενταχθούν στο Δίκτυο. Σε αυτό το πλαίσιο ο Ανάδοχος θα πραγματοποιήσει τις παρακάτω ενέργειες:

* Ανάλυση στόχου branding label και αναμενόμενων αποτελεσμάτων
* Ανάλυση βασικών μηνυμάτων προβολής (οπτικά και λεκτικά)
* Προτάσεις εφαρμογών branding label με παράλληλη συσχέτιση στόχου και αποτελέσματος.

**ΔΙΑΡΚΕΙΑ ΣΥΜΒΑΣΗΣ - ΠΑΡΑΔΟΤΕΑ**

**Η διάρκεια της σύμβασης ορίζεται σε τέσσερις (4) μήνες από την υπογραφή της ή το αργότερο μέχρι την λήξη του φυσικού αντικειμένου του έργου.**

Παραδοτέο της σύμβασης αποτελεί η «Μελέτη Προσδιορισμού των Διαδικασιών και των Κριτήριων Αξιολόγησης για την Ανάπτυξη Δικτύου που θα χορηγεί Σήμα Υπηρεσιών Θρησκευτικού Τουρισμού (Branding Services Label)»

**ΥΠΟΔΕΙΓΜΑ ΤΕΧΝΙΚΗΣ ΠΡΟΣΦΟΡΑΣ**

Η προσφορά θα πρέπει να καλύπτει το σύνολο των απαιτήσεων του Έργου που αναφέρονται στη Διακήρυξη, και να παρέχει τα πλήρη στοιχεία που απαιτούνται για την αξιολόγησή της.

***Η έκταση της τεχνικής προσφοράς δε θα πρέπει να ξεπερνά τις 25 σελίδες***.

|  |
| --- |
| 1. **Μεθοδολογική Προσέγγιση Υλοποίησης του Έργου** |
| * 1. Συνολική αντίληψη του προσφέροντος για το αντικείμενο της Σύμβασης και σύνδεσή του με το Έργο PROSFORA. - Συμβολή του αντικειμένου της σύμβασης στους σκοπούς και στόχους του Έργου PROSFORA. |
| * 1. Περιγραφή του τρόπου με τον οποίο προτίθεται ο προσφέρων να προσεγγίσει το αντικείμενο της σύμβασης. |
| * 1. Χρονοπρογραμματισμό των παρεχόμενων υπηρεσιών - Χρονική αλληλουχία και διάγραμμα ροής των επιμέρους ενεργειών εκπόνησης της Μελέτης. |
| 1. **Ομάδα Έργου** |
| * 1. Σύντομη παρουσίαση των προτεινόμενων στελεχών του προσφέροντα με αναφορά στην επαγγελματική τους εμπειρία από την οποία θα προκύπτει η συνάφεια της εμπειρίας με το προκηρυσσόμενο αντικείμενο και η γνώση της περιοχής υλοποίησης του έργου.  1. Ένα (1) άτομο με τα παρακάτω απαιτούμενα προσόντα:  * Πτυχίο Ανώτατης Εκπαίδευσης (ΑΕΙ /ΤΕΙ) στον τομέα της επικοινωνίας ή ισότιμο πτυχίο του εξωτερικού αναγνωρισμένο από το ΔΟΑΤΑΠ. * Τουλάχιστον πέντε (5) έτη ειδική επαγγελματική εμπειρία στο σχεδιασμό και την υλοποίηση δράσεων προβολής και δημοσιότητας. * Να έχει υλοποιήσει τουλάχιστον δύο (2) έργα σχεδιασμού δράσεων / ενεργειών προώθησης και προβολής τοπικών – τουριστικών /πολιτιστικών προϊόντων.  1. Ένα (1) άτομο με τα παρακάτω απαιτούμενα προσόντα:  * Πτυχίο Ανώτατης Εκπαίδευσης (ΑΕΙ /ΤΕΙ) ή ισότιμο πτυχίο του εξωτερικού αναγνωρισμένο από το ΔΟΑΤΑΠ. * Τουλάχιστον πέντε (5) έτη επαγγελματική εμπειρία στη διαχείριση και υποστήριξη έργων από κτήσεως πτυχίου. * Να έχει υλοποιήσει τουλάχιστον ένα (1) έργο διαμόρφωσης και προώθησης προϊόντος πολιτιστικού τουρισμού που να περιλαμβάνει την ανάπτυξη δικτύου επιχειρήσεων. |

**ΜΕΡΟΣ Β - ΠΕΡΙΓΡΑΦΗ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

Η σύμβαση περιλαμβάνεται στο έργο με τίτλο «ΠΡΟΣΚΥΝΗΜΑΤΙΚΕΣ ΔΙΑΔΡΟΜΕΣ ΚΑΙ ΠΡΟΣΚΥΝΗΜΑΤΑ ΣΤΗΝ ΕΛΛΑΔΑ ΚΑΙ ΤΗΝ ΑΛΒΑΝΙΑ – ΑΚΡΩΝΥΜΙΟ «PROSFORA»», με κωδικό ΕΛΚΕ «82332» και κωδικό MIS «5031714»

Το έργο έχει ενταχθεί στο ΕΣΠΑ 2014-2020 - ΠΡΟΓΡΑΜΜΑ ΔΙΑΣΥΝΟΡΙΑΚΗΣ ΣΥΝΕΡΓΑΣΙΑΣ «INTERREG - IPA CBC GREECE - ALBANIA 2014-2020» που συγχρηματοδοτείται από την Ευρωπαϊκή Ένωση (85%) και από εθνικούς πόρους των χωρών που συμμετέχουν στο πρόγραμμα (15%) (ΑΡΙΘ. ΕΝΑΡΙΘ. ΕΡΓΟΥ 2018ΕΠ51860021).

Η παρούσα σύμβαση εντάσσεται ΄στον ακόλουθο κωδικό του Κοινού Λεξιλογίου δημοσίων συμβάσεων (CPV) 79930000-2.

Η εκτιμώμενη καθαρή αξία της σύμβασης ανέρχεται στο ποσό των 21.774,19€ ήτοι συνολικής αξίας 27.000,00 € συμπεριλαμβανομένου ΦΠΑ 24%

**Προσφορές υποβάλλονται, απαραίτητα για το σύνολο των υπηρεσιών με βάση τις απαιτήσεις που ορίζονται στο Παράρτημα Ι της Διακήρυξης.**

**Η διάρκεια της σύμβασης ορίζεται σε τέσσερις (4) μήνες από την υπογραφή της ή το αργότερο μέχρι την λήξη του φυσικού αντικειμένου του έργου**

**Η σύμβαση θα ανατεθεί με το κριτήριο την πλέον συμφέρουσα από οικονομική άποψη προσφορά, βάσει της βέλτιστης σχέσης ποιότητας - τιμής.**

**Η Κατηγορία Δαπάνης του Έργου που βαρύνει η εν λόγω προμήθεια είναι: «61-03 - External expertise and services (Επεξεργασίες από τρίτους)».**

**Χώρος παράδοσης – εγκατάστασης ορίζεται το Παιδαγωγικό Τμήμα Δημοτικής Εκπαίδευσης του Πανεπιστημίου Ιωαννίνων.**